AUTORIZAREA ŞI COMERCIALIZAREA SUPLIMENTELOR ALIMENTARE

Directiva 46/2002/CE privind suplimentele alimentare
 armonizează normele privind suplimentele alimentare, cu scopul de a proteja consumatorii împotriva riscurilor potenţiale pentru sănătate şi de a garanta faptul că aceste suplimente nu conţin informaţii înşelătoare.
 Directiva a intrat în vigoare la 12 iulie 2002, iar statele membre ale Uniunii Europene au avut obligaţia de a o transpune în legislaţiile naţionale până la 31 iulie 2003. România a transpus Directiva prin Ordinul nr.1069/2007 pentru aprobarea Normelor privind suplimentele alimentare
.
În baza definiţiei suplimentelor alimentare (surse concentrate de nutrienţi sau de alte substanţe cu efect nutritiv sau fiziologic benefic, destinate suplimentării unui regim alimentar normal) din Directiva 46/2002/CE (şi Ordinul MS nr.1069/2007), există două categorii mari de suplimente alimentare: 1) cu conţinut de vitamine şi/sau minerale şi b) cu conţinut de alte substanţe cu efect nutriţional sau fiziologic. Suplimentele alimentare care au în compoziţie ca ingrediente vitamine şi/sau minerale ori amestecul acestora trebuie să îndeplinească criteriile prevăzute în Directiva 46/2002/CE privind suplimentele alimentare, cu modificările ulterioare.
 

Este interzisă comercializarea produselor care conţin vitamine/minerale şi care nu fac parte din Anexa II a Directivei. Această Anexă conţine o listă de substanţe minerale sau vitamine permise, care pot fi adăugate în scopuri nutriţionale specifice în suplimentele alimentare. Anexa II a fost modificată prin Regulamentul 1170/2009 din 30 noiembrie 2009
. Vitaminele şi substanţele minerale pot fi luate în considerare pentru a fi incluse în Anexă, în urma evaluării unui dosar ştiinţific adecvat (în ceea ce priveşte siguranţa şi biodisponibilitatea substanţei individuale) de către EFSA (Agenţia Europeană pentru Siguranţa Alimentelor)
. Societăţile comerciale care doresc să comercializeze o substanţă care nu este inclusă în lista celor permise au obligaţia să depună o cerere la Comisia Europeană. 

În toate statele membre UE, introducerea unei noi substanţe minerale/ vitamine/amestecuri se face numai prin notificare a Ministerului Sănătăţii şi a autorităţii naţionale de resort, în conformitate cu Ghidul
 elaborat, în 2001, de Comisia Ştiinţifică pentru Alimentaţie din cadrul Directoratului general pentru alimentaţie şi protecţia consumatorului al Comisiei Europene.
 

În România, suplimentele alimentare care conţin numai vitamine şi minerale în formele prevăzute în legislaţie se notifică la Ministerul Sănătăţii, prin completarea unui formular care poate fi descărcat de pe site-ul www.ms.ro . Formularul completat cu semnătură şi ştampilă, însoţit de eticheta in folio a produsului respectiv se trimit prin poştă la Ministerul Sănătăţii – Direcţia Generală de Control în Sănătate Publică. Notificarea se finalizează prin încărcarea pe site-ul MS a datelor produsului pentru care s-a solicitat notificarea, completând astfel registrul naţional de suplimente alimentare pe bază de vitamine şi/sau suplimente alimentare. În prezent, această notificare este gratuită. Suplimentele alimentare care conţin vitamine şi/sau minerale în amestec cu alte substanţe cu efect nutriţional sau fiziologic se notifică la Institutul de Bioresurse Alimentare din cadrul Ministerului Agriculturii şi Dezvoltării Rurale sau la Institutul Naţional de Sănătate Publică prin Centrele Regionale de Sănătate Publică din Cluj-Napoca, Iaşi sau Timişoara, sub autoritatea Ministerul Sănătăţii.

Aspecte-cheie ale Directivei 46/2002/CE
· Actul legislativ prevede o listă armonizată de vitamine şi minerale care pot fi utilizate în compoziţia suplimentelor alimentare.

· Producătorii trebuie să recomande o raţie maximă şi una minimă pentru consumul zilnic.

· Suplimentele alimentare nu trebuie etichetate, prezentate sau promovate ca având capacitatea de a preveni, trata sau vindeca o boală. De asemenea, nu trebuie să se sugereze că un regim alimentar echilibrat şi variat nu poate furniza cantităţi corespunzătoare de nutrienţi.

· Etichetele trebuie să conţină detalii privind:

· nutrienţii şi substanţele din conţinutul produselor alimentare;

· consumul zilnic recomandat, cu un avertisment pentru a nu depăşi doza respectivă; 

· recomandarea de a nu lăsa produsul la îndemâna copiilor mici.

· Autorităţile naţionale vor solicita ca producătorii să notifice suplimentul alimentar,  transmiţându-le o copie a etichetei atunci când introduc un produs pe piaţă.

· Autorităţile naţionale pot suspenda sau restrânge comercializarea unui supliment în cazul în care consideră că acesta ar putea pune în pericol sănătatea umană. Autorităţile informează de îndată Comisia Europeană şi toate statele din Spaţiul Economic European – un spaţiu compus din cele 28 de state membre UE, Islanda, Liechtenstein şi Norvegia, unde se aplică principiul liberei circulaţii a persoanelor, mărfurilor, serviciilor şi capitalurilor.
· Actul nu se aplică produselor farmaceutice.
Cadrul legal
ACTE LEGISLATIVE ALE UNIUNII EUROPENE
· REGULAMENTUL (CE) NR. 258/97 AL PARLAMENTULUI EUROPEAN ȘI AL CONSILIULUI din 27 ianuarie 1997 privind alimentele şi ingredientele alimentare noi;
· REGULAMENTUL (CE) NR. 178/2002 AL PARLAMENTULUI EUROPEAN ȘI AL CONSILIULUI din 28 ianuarie 2002 de stabilire a principiilor şi cerinţelor generale ale legislaţiei alimentare, de instituire a Autorităţii Europene pentru Siguranţa Alimentară şi de stabilire a procedurilor;
· REGULAMENTUL (CE) NR. 1924/2006 AL PARLAMENTULUI EUROPEAN ȘI AL CONSILIULUI din 20 decembrie 2006 privind menţiunile nutriţionale şi de sănătate înscrise pe produsele alimentare; 
· REGULAMENTUL (CE) NR. 1925/2006 AL PARLAMENTULUI EUROPEAN ȘI AL CONSILIULUI din 20 decembrie 2006 privind adaosul de vitamine şi minerale, precum şi de anumite substanţe de alt tip în produsele alimentare;
· REGULAMENTUL (CE) NR. 333/2007 AL COMISIEI din 28 martie 2007 de stabilire a metodelor de prelevare a probelor şi de analiză pentru controlul oficial al nivelurilor de plumb, cadmiu, mercur, staniu anorganic, 3-MCPD şi benzo(a)piren din produsele alimentare; 
· REGULAMENTUL (CE) NR. 629/2008 AL COMISIEI din 2 iulie 2008 de modificare a Regulamentului (CE) nr. 1881/2006 de stabilire a nivelurilor maxime pentru anumiți contaminanți din produsele alimentare;
· REGULAMENTUL (CE) NR. 1137/2008 al Parlamentului European și al Consiliului din 22 octombrie 2008 REGULAMENTUL (CE) NR. 1170/2009 AL COMISIEI din 30 noiembrie 2009 de modificare a Directivei 2002/46/CE a Parlamentului European și a Consiliului și a Regulamentului (CE) nr. 1925/2006 al Parlamentului European și al Consiliului în ceea ce privește listele de vitamine și minerale și formele sub care pot fi adăugate în produsele alimentare, inclusiv în suplimentele alimentare; 
· REGULAMENTUL (UE) NR. 1169/2011 AL PARLAMENTULUI EUROPEAN ȘI AL CONSILIULUI din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei; 
· REGULAMENTUL (UE) NR. 1129/2011 AL COMISIEI din 11 noiembrie 2011 de modificare a anexei II la Regulamentul (CE) nr. 1333/2008 al Parlamentului European și al Consiliului prin stabilirea unei liste a Uniunii a aditivilor alimentari; 
· REGULAMENTUL (UE) NR. 1161/2011 AL COMISIEI din 14 noiembrie 2011 de modificare a Directivei 2002/46/CE a Parlamentului European și a Consiliului, a Regulamentului (CE) nr. 1925/2006 al Parlamentului European și al Consiliului și a Regulamentului (CE) nr. 953/2009 al Comisiei în ceea ce privește listele substanțelor minerale care pot fi adăugate în produsele alimentare; 
· REGULAMENTUL (UE) NR. 432/2012 AL COMISIEI din 16 mai 2012 de stabilire a unei liste de mențiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea și sănătatea copiilor; 
· DIRECTIVA 2002/46/CE A PARLAMENTULUI EUROPEAN ȘI A CONSILIULUI din 10 iunie 2002 referitoare la apropierea legislaţiilor statelor membre privind suplimentele alimentare; 
· DIRECTIVA 2006/37/CE a Comisiei din 30 martie 2006 de modificare a Anexei II la Directiva 2002/46/CE a Parlamentului European şi a Consiliului cu privire la includerea anumitor substanțe; 
· DIRECTIVA 2008/100/CE A Comisiei Europene din 28 octombrie 2008 de modificare a Directivei 90/496/CEE a Consiliului privind indicarea valorii nutritive pe etichetele produselor alimentare în ceea ce priveşte dozele zilnice recomandate, coeficienții de conversie pentru calculul valorii energetice şi definiţii;
· Regulamentul (UE) nr. 609/2013, care prevede norme privind conţinutul şi informaţiile care însoţesc laptele praf pentru sugari, preparatele pe bază de cereale, alimentele pentru copii, produsele alimentare destinate unor scopuri medicale speciale şi înlocuitorii unei diete totale pentru controlul greutăţii;

· Regulamentul (CE) nr. 1924/2006 de armonizare a normelor privind menţiunile nutriţionale şi de sănătate înscrise pe produsele alimentare comercializate publicului, inclusiv cele destinate aprovizionării restaurantelor, spitalelor, şcolilor, cantinelor şi altor colectivităţi similare;

· Regulamentul (CE) nr. 1925/2006 de armonizare a normelor privind adaosul de vitamine, minerale şi anumite substanţe de alt tip în produsele alimentare.

LEGISLAŢIA NAŢIONALĂ SPECIFICĂ PENTRU SUPLIMENTELE ALIMENTARE
· Ordinul 1069/2007 al Ministerului Sănătăţii pentru aprobarea Normelor privind suplimentele alimentare publicat în Monitorul Oficial nr.455/05.07.2007, care se referă la suplimentele alimentare pe bază de vitamine şi minerale sau amestecul acestora şi transpune Directiva CE 46/2002; 
· Ordinul comun 1228/2005/244/63/2006 al Ministerului Agriculturii, Pădurilor şi Dezvoltării Rurale, al Ministerului Sănătăţii Publice şi al Autorităţii Naţionale Sanitar Veterinare şi pentru Siguranţa Alimentului pentru aprobarea Normelor tehnice privind comercializarea suplimentelor alimentare predozate de origine animală şi vegetală şi/sau a amestecurilor acestora cu vitamine, minerale şi alţi nutrienţi publicat în Monitorul Oficial Nr.253/21.03.2006;
· Ordinul comun 244/401/2005 al Ministerului Agriculturii, Pădurilor şi Dezvoltării Rurale şi a Ministerului Sănătăţii privind privind prelucrarea, procesarea şi comercializarea plantelor medicinale şi aromatice utilizate ca atare, parţial procesate sau procesate sub formă de suplimente alimentare predozate, publicat în Monitorul Oficial nr.474/03.06.2005; 
· Hotărârea de Guvern nr.106/2002 cu completările şi modificările ulterioare privind etichetarea alimentelor publicat în Monitorul Oficial nr.147/27.02.2007; 
· Hotărârea de Guvern nr.685/2009 pentru modificarea şi completarea Hotărârii Guvernului nr. 106/2002 privind etichetarea alimentelor.
LEGISLAŢIE NAŢIONALĂ ALIMENTARĂ GENERALĂ 

· Legea nr.57/200 privind reglementarea producţiei, circulaţiei şi comercializării alimentelor, publicat în Monitorul Oficial nr. 3/31.01.2002; 
· Legea nr.150/2004 modificată şi completată prin Legea nr.412/2005 pentru siguranţa alimentelor, republicată în Monitorul Oficial nr.959/29.11.2006;
· Legea nr.239/7.12.2010 privind modificarea şi completarea Legii nr.491/2003 privind plantele medicinale şi aromatice, precum şi produsele stupului, republicată în 2011;
· Ordonanţa de urgenţă nr.97 din 21 iunie 2001 privind reglementarea producţiei, circulaţiei şi comercializării alimentelor; 
· Ordinul MSF şi MAAP 438/295/2002 pentru Normele privind aditivii alimentari destinaţi utilizării în produsele alimentare pentru consumul uman; 
· Ordinul MSP 1744/ 2008 HG 106/2002 privind etichetarea alimentelor;
· HG 685/2010 pentru modificarea şi completarea HG nr.106/2002 privind etichetarea alimentelor;
· Ordinul comun MSPP/MAPDR Nr. 1813/217/2006 privind aromele în alimente; 
· Ordinul comun ANSVSA/MADR/MSP/ANPC Nr. 121/530/ E.N. 7.289/351/2007 privind anumiţi contaminanţi din alimentele de origine animală şi non animală.

